CELEX: 62020TN0041
Language: da
Date: 2020-01-24 00:00:00
Title: Sag T-41/20: Sag anlagt den 24. januar 2020 – Di Bernardo mod Kommissionen

9.3.2020   
            
            
               DA
            
            
               Den Europæiske Unions Tidende
            
            
               C 77/60
            
         
      Sag anlagt den 24. januar 2020 – Di Bernardo mod Kommissionen
      (Sag T-41/20)
      (2020/C 77/81)
      Processprog: fransk
      
         Parter
      
      
         Sagsøger: Danilo Di Bernardo (Bruxelles, Belgien) (ved advokaterne S. Orlandi og T. Martin)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 13. marts 2019 truffet til opfyldelse af dom af 29. november 2018 i sag T-811/16.
               
            
                  —
               
               
                  Kommissionen tilpligtes at betale sagsøgeren et beløb på 50 000 EUR i erstatning for det økonomiske tab, der er forvoldt sagsøgeren, samt et beløb på 7 000 EUR i erstatning for sagsøgerens ikke-økonomiske tab, med forbehold for en forhøjelse heraf under sagen.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om udvælgelseskomitéens tilsidesættelse af meddelelsen om udvælgelsesprøve, for så vidt som de adgangskriterier, som denne har fastsat, ulovligt indskrænker den nævnte meddelelses rækkevidde. Sagsøgeren har i denne forbindelse gjort gældende, at udvælgelseskomitéen med vedtagelsen af adgangskriterier, som medfører, at der ikke tages hensyn til en erhvervserfaring, som ligner sagsøgerens, og som imidlertid er forenelig med kravene i meddelelsen om udvælgelsesprøve, har tilsidesat denne meddelelse.
               
            
                  2.
               
               
                  Andet anbringende om, at den anfægtede afgørelse er behæftet med anlæggelsen af åbenbart urigtige skøn vedrørende spørgsmålet, om sagsøgerens erhvervserfaring har sammenhæng med karakteren af de opgaver, der er beskrevet i meddelelsen om udvælgelsesprøve.